ระเบียบ ก.พ.ค.ว่าด้วยหลักเกณฑ์และวิธีการประเมินสมรรถภาพเพื่อต่อวาระการดํารงตําแหน่งกรรมการวินิจฉัยอุทธรณ์หรือกรรมการวินิจฉัยร้องทุกข์พ.ศ. 2556---------------------- อาศัยอํานาจตามความในมาตรา 31 (5) และ (6) แห่งพระราชบัญญัติระเบียบข้าราชการพลเรือน พ.ศ. 2551 และข้อ 4 ของระเบียบ ก.พ.ค. ว่าด้วยคุณสมบัติ หลักเกณฑ์และวิธีการคัดเลือกบุคคลเพื่อแต่งตั้งเป็นกรรมการวินิจฉัยอุทธรณ์หรือกรรมการวินิจฉัยร้องทุกข์ พ.ศ. 2551 ก.พ.ค. จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.พ.ค. ว่าด้วยหลักเกณฑ์และวิธีการประเมินสมรรถภาพเพื่อต่อวาระการดํารงตําแหน่ง กรรมการวินิจฉัยอุทธรณ์หรือกรรมการวินิจฉัยร้องทุกข์ พ.ศ. 2556ข้อ ๒ ในระเบียบนี้ "การประเมินสมรรถภาพ" หมายความว่า การประเมินสมรรถภาพในการปฏิบัติหน้าที่ของกรรมการวินิจฉัยอุทธรณ์หรือกรรมการวินิจฉัยร้องทุกข์ ซึ่งจะมีระยะเวลาการดํารงตําแหน่งครบวาระ เพื่อแต่งตั้งให้เป็นกรรมการวินิจฉัยอุทธรณ์หรือกรรมการวินิจฉัยร้องทุกข์ต่อไปอีกวาระหนึ่ง โดยใช่วิธีการประเมินสุขภาพทางการและทางจิตใจ และการประเมินผลการปฏิบัติงานข้อ ๓ ให้มีการประเมินสมรรถภาพของกรรมการวินิจฉัยอุทธรณ์หรือกรรมการวินิจฉัยร้องทุกข์ที่มีอายุยังไม่ครบ 70 ปีบริบูรณ์ในวันที่ครบวาระการดํารงตําแหน่ง และแสดงความประสงค์ขอเข้ารับการประเมินสมรรถภาพ โดยให้ ก.พ.ค. เป็นคณะกรรการประเมินสมรรภาพและให้เลขาธิการ ก.พ. หรือผู้ที่ได้รับมอบหมายจากเลขาธิการ ก.พ. เป็นเลขานุการ การดําเนินการตามวรรคหนึ่งให้ดําเนินการให้แล้วเสร็จก่อนที่กรรมการวินิจฉัยอุทธรณ์หรือกรรมการวินิจฉัยร้องทุกข์จะครบวาระการดํารงตําแหน่งข้อ ๔ ให้ประธานกรรมการ ก.พ.ค. มีหนังสือแจ้งให้กรรมการวินิจฉัยอุทธรณ์หรือกรรมการวินิจฉัยร้องทุกข์ทราบว่ามีจะมีการประเมินสมรรถภาพ และให้กรรมการวินิจฉัยอุทธรณ์หรือกรรมการวินิจฉัยร้องทุกข์แจ้งความประสงค์ขอเข้ารับการประเมินสมรรถภาพให้ประธานกรรมการ ก.พ.ค. ทราบภายในสิบห้าวันนับแต่วันที่ได้รับหนังสือแจ้งดังกล่าวข้อ ๕ การประเมินสุขภาพทางกายและทางจิตใจ ให้กระทําให้คณะแพทย์โรงพยาบาลของรัฐ ที่ ก.พ.ค. เห็นสมควร โดยให้ประธานกรรมการ ก.พ.ค. มีหนังสือแจ้งให้กรรมการวินิจฉัยอุทธรณ์หรือกรรมการวินิจฉัยร้องทุกข์ ที่ได้แจ้งความประสงค์ไว้ตามข้อ 4 เข้ารับการประเมินสุขภาพทางกายและทางจิตใจ ตามวันเวลาและโรงพยาบาลที่ ก.พ.ค. กําหนด โดยกรรมการวินิจฉัยอุทธรณ์หรือกรรมการวินิจฉัยร้องทุกข์เป็นผู้ออกค่าใช้จ่ายเอง ให้คณะแพทย์ที่ทําการประเมินสุขภาพตามวรรคหนึ่ง แจ้งปลประเมินสุขภาพไปให้ประธานกรรมการ ก.พ.ค. และผู้เข้ารับการประเมินสุขภาพทางกายและทางจิตใจทราบโดยเร็ว กรรมการวินิจฉัยอุทธรณ์หรือกรรมการวินิจฉัยร้องทุกข์ผู้ใดไม่ผ่านการประเมินสุขภาพทางกายและทางจิตใจไม่มีสิทธิได้รับการประเมินผลการปฏิบัติงานข้อ ๖ ในการประเมินผลการปฏิบัติงาน ให้ ก.พ.ค. กําหนดหลักเกณฑ์ วิธีการประเมินองค์ประกอบในการประเมิน และเกณฑ์การพิจารณาให้คะแนน แล้วประกาศให้ทราบโดยทั่วกัน ให้ ก.พ.ค. ดําเนินการประเมินผลการปฏิบัติงานตามหลักเกณฑ์และวิธีการตามวรรคหนึ่งแล้วแจ้งให้กรรมการวินิจฉัยอุทธรณ์หรือกรรมการวินิจฉัยร้องทุกข์ผู้เข้ารับการประเมินทราบ กรรมการวินิจฉัยอุทธรณ์หรือกรรมการวินิจฉัยร้องทุกข์ผู้ใดไม่ผ่านการประเมินไม่มีสิทธิได้รับการแต่งตั้งให้เป็นกรรมการวินิจฉัยอุทธรณ์หรือกรรมการวินิจฉัยร้องทุกข์ต่ออีกวาระหนึ่ง ผลการประเมินของ ก.พ.ค. ให้เป็นที่สุดข้อ ๗ ให้ประธานกรรมการ ก.พ.ค. ออกคําสั่งแต่งตั้งให้กรรมการวินิจฉัยอุทธรณ์หรือกรรมการวินิจฉัยร้องทุกข์ที่ผ่านการประเมินตามข้อ 6 เป็นกรรมการวินิจฉัยอุทธรณ์หรือกรรมการวินิจฉัยร้องทุกข์ต่อไปคราวละหนึ่งวาระ หรือถึงวันที่มีอายุครบเจ็ดสิบปีบริบูรณ์แล้วแต่กรณีข้อ ๘ ให้ประธานกรรมการ ก.พ.ค. รักษาการตามระเบียบนี้ และให้มีอํานาจออกประกาศหรือคําสั่งเพื่อประโยชน์ในการปฏิบัติตามระเบียบนี้ ในกรณีที่มีปัญหาเกี่ยวกับการปฏิบัติตามระเบียบนี้ ประธาน ก.พ.ค. อาจหารือที่ประชุม ก.พ.ค. เพื่อประกอบการพิจารณาวินิจฉัยก็ได้ผู้มีอํานาจลงนาม - ประกาศ ณ วันที่ 1 กุมภาพันธ์ พ.ศ. 2556 (นายศราวุธ เมนะเศวต)ประธานกรรมการพิทักษ์ระบบคุณธรรม